
KORRALDUS

Narva                                                                                                                  20.04.2016.a. nr ……........... 
Igor Grafovi tänav T2 aadressil 
asuvate tänavaehitiste teenindamiseks 
vajaliku maa määramine
1. Asjaolud ja menetluse käik
Narva linnas on tänavaehitis, mis asub Igor Grafovi tänaval.

Majandus- ja kommunikatsiooniministri 02.06.2015 määruse nr 51 „Ehitise kasutamise otstarvete loetelu“ kohaselt on tänavaehitiste kasutamise otstarve - tänavad, kood 21120.

Kuna Igor Grafovi tänaval asuv ehitis on Narva linna omandis, siis ehitise alune maa-ala munitsipaliseeritakse. Munitsipaliseeritava maaüksuse moodustamise eesmärgil on 29.12.2015.a koostatud maa piiride ettepanek, mis on 28.01.2016.a kooskõlastatud Ida-Viru maavanemaga.
Narva Linnavalitsuse 10.02.2016.a korraldusega nr 127-k on moodustavale maaüksusele määratud aadress Narva linn, Igor Grafovi tänav T2.

Narva Linnavolikogu 24.03.2016.a otsusega nr 50 „Igor Grafovi tänav T2 maaüksuse munitsipaalomandisse taotlemine ja sihtotstarbe määramine“ määrati moodustatavale maaüksusele maa sihtotstarve - transpordimaa. 
Vastavalt Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punktile 12  määrab linna- või vallavalitsus ehitise teenindamiseks vajaliku maa suuruse ja piirid. Otsuses peab sisalduma vähemalt ehitise nimetus ja selle kasutamise otstarve, maa ligikaudne pindala ja asukoht. Otsusele lisatakse ehitise teenindamiseks vajaliku maa määramise ettepanek. Otsus koos lisaga lisatakse maa tagastamise, erastamise, munitsipaalomandisse andmise, riigi omandisse jätmise või hoonestusõiguse seadmise toimikusse ning see on aluseks katastriüksuse moodustamisel.
2. Õiguslikud alused
2.1 Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punkti 12 kohaselt  määrab linna- või vallavalitsus ehitise teenindamiseks vajaliku maa suuruse ja piirid. 
2.2 Narva Linnavolikogu 25.09.2003.a. otsusega nr 120/21 ”Volitatud esindajate kinnitamine” volitati kohaliku omavalitsuse esindajat teostama Eesti Vabariigi seadustega ettenähtud toimingud maaüksuse piiri muutmisel või maaüksuse piiri määramisel 
3. Otsus
Määrata tänavaehitistele (kasutamise otstarve on tänav, kood 21120), mis asuvad aadressil Narva linn, Igor Grafovi tänav T2, teenindamiseks (rajatiste paigutamiseks ja teehoiu korraldamiseks) vajaliku maa suuruseks 650 m2 vastavalt piiride ettepanekule (lisatud).
4. Rakendussätted

4.1 Korraldus jõustub seadusega sätestatud korras.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

